**Ա Մ Փ Ո Փ Ա Թ Ե Ր Թ**

«2022 ԹՎԱԿԱՆԻ ԳԱՐՆԱՆԸ ՈՌՈԳԵԼԻ ԱՂԱԿԱԼՎԱԾ ՀՈՂԵՐԻ ԼՎԱՑՄԱՆ ԵՎ ԽՈՆԱՎԱԼԻՑՔ ՀԱՂՈՐԴԵԼՈՒ, ԻՆՉՊԵՍ ՆԱԵՎ ՋՐՕԳՏԱԳՈՐԾՈՂՆԵՐԻՆ ՈՌՈԳՄԱՆ ՋՈՒՐ ՄԱՏԱԿԱՐԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

|  |  |
| --- | --- |
| **1.ՀՀ ֆինանսների նախարարություն** | 29.03.2022թ. |
| N01/8-1/5059-2022 |
| Նախագծի վերաբերյալ առարկություններ և առաջարկություններ չկան: | Ընդունվել է ի գիտություն։ |
| **2.ՀՀ շրջակա միջավայրի նախարարություն** | 25.03.2022թ. |
| N1/14.2/4563-2022 |
| 1.1-ին կետում կիրառվող «առանց հասույթ ձևավորելու» եզրույթը պարզաբանման կարիք ունի, քանի որ համաձայն Ջրային օրենսգրքի 26-րդ հոդվածի՝ ‹‹ոռոգելի աղակալված հողերի լվացման և խոնավալիցք հաղորդելու նպատակով վաղ գարնանային և ուշ աշնանային ջրերը սույն օրենսգրքի պահանջներին համապատասխան տրված ջրօգտագործման թույլտվությամբ *ջրօգտագործողներին* մատակարարվում են *անվճար*››, | Ընդունվել է։  1.Կետը խմբագրվել է: |
| 2.կետերի բովանդակությունն անհրաժեշտ է համապատասխանեցնել Նախագծի վերնագրին և Ջրային օրենսգրքի 26-րդ հոդվածին, հետևաբար անհրաժեշտ է ճշգրտել նաև Նախագծի 2-րդ և 3-րդ կետերի բովանդակությունը, քանի որ դրանցով ներկայացված կարգավորումները դուրս են վերոնշյալ հոդվածի իրավակարգավորումներից։ | 2.Վերնագիրը լրամշակվել է: |
| **3.ՀՀ էկոնոմիկայի նախարարություն** | 28.03.2022թ. |
| N 01/4017-2022 |
| Նախագծի վերաբերյալ առարկություններ և առաջարկություններ չկան: | Ընդունվել է ի գիտություն |
| 4․ ՀՀ արդարադատության նախարարություն | 24.03.2022թ. |
| N /27.2/12650-2022 |
| 1.«2022 թվականի գարնանը ոռոգելի աղակալված հողերի լվացման և խոնավալիցք հաղորդելու, ինչպես նաև ջրօգտագործողներին ոռոգման ջուր մատակարարելու մասին» Հայաստանի Հանրապետության կառավարության որոշման նախագծի նախաբանում որպես Նախագծի ընդունման իրավական հիմք նշված է Հայաստանի Հանրապետության ջրային օրենսգրքի 26-րդ հոդվածը: Այս առումով նկատի ունենալով «Նորմատիվ իրավական ակտերի մասին» օրենքի 2-րդ հոդվածի 1-ին մասի 5-րդ կետում ամրագրված իրավակարգավորումը, ըստ որի՝ անհատական իրավական ակտը` նորմատիվ իրավական ակտի հիման վրա և դրան համապատասխան ընդունված գրավոր իրավական ակտ է (…)` Նախագծի նախաբանում անհրաժեշտ է հղում կատարել այն օրենսդրական ակտի հոդվածին կամ մասին, որը հիմք է հանդիսանում Նախագծի ընդունման համար: | Չի ընդունվել:  Ներկայացվում է պարզաբանում:  1.ՀՀ ջրային օրենսգրքի 3-րդ հոդվածով սահմանված է, որ ՀՀ կառավարությունը համապատասխան պետական կառավարման մարմինների միջոցով իրականացնում է սույն օրենսգրքի նպատակները (ՀՀ ջրային օրենսգրքի 26-րդ հոդված` ոռոգելի աղակալված հողերի լվացման և խոնավալիցք հաղորդելու նպատակով վաղ գարնանային և ուշ աշնանային ջրերը սույն օրենսգրքի պահանջներին համապատասխան տրված ջրօգտագործման թույլտվությամբ ջրօգտագործողներին մատակարարվում են անվճար), ապահովում է ջրերի պահպանությունը, պաշտպանությունը վնասակար ազդեցությունից, օգտագործումը հանրության շահերի համար՝ հանուն բոլոր անձանց անվտանգության։ Իսկ նույն օրենսգրքի 61.2 հոդվածի 1-ին պարբերության համաձայն՝ «Ոռոգման ջրամատակարարման հարաբերությունների սուբյեկտներն են ջրօգտագործողը և ջրամատակարարը, որոնց լիազորությունների ցանկը և գործունեության կարգը սահմանվում են օրենքով և Հայաստանի Հանրապետության կառավարության որոշումներով»:  Հաշվի առնելով ՀՀ ջրային օրենսգրքով սահմանված վերը նշված կարգավորումները ՀՀ ջրային օրենսգրքի 26-րդ հոդվածով սահմանաված գործընթացները անհրաժեշտ է կարգավորել նախագծով առաջարկվող ՀՀ կառավարության  որոշմամբ: |
| 2.Նախագծի 2-րդ և 3-րդ կետերի «առանց հասույթ ձևավորելու» բառերն անհրաժեշտ է փոխարինել «անհատույց» բառով: | Ընդունվել է:  2.Կատարվել է համապատասխան ուղղումը: |